3.0 ลักษณะการประกอบธุรกิจ

3.1 ประวัติความเป็นมา

  บริษัทฯ ได้รับการจดทะเบียน จัดตั้งเป็นบริษัทจำกัด ในนาม “บริษัท โพลีน จำกัด” เมื่อวันที่ 24
  กันยายน 2530 โดยกลุ่มตระกูล “เลี่ยวไพรัตน์” เป็นผู้ก่อตั้งและบริหารมาจนถึงปัจจุบัน
  ด้วยทุนจดทะเบียนเริ่มแรก 100,000 บาท ประกอบธุรกิจเป็นตัวกลางในการจัดซื้อเม็ดพลาสติก
  PE (Polyethylene) จากบริษัท อุตสาหกรรมปิโตรเคมีกัลไทย จำกัด (มหาชน) “ ทีพีไอ”
  (ปัจจุบันได้เปลี่ยนชื่อบริษัทเป็น บริษัท ไออาร์พีซี จำกัด (มหาชน) “ IRPC ” )

  ต่อมาได้เปลี่ยนชื่อเป็นบริษัท ทีพีไอ โพลีน จำกัด เมื่อวันที่ 24 ตุลาคม 2532
  และในเดือนมีนาคม 2533 บริษัทฯ ได้รับโอนกิจการผลิตเม็ดพลาสติก LDPE (Low Density
  Polyethylene) และสิทธิประโยชน์ต่างๆ ตามบัตรส่งเสริมการลงทุนจากทีพีไอ
  และได้ขยายธุรกิจในการผลิตและจำหน่ายปูนเม็ดและปูนซีเมนต์

  ต่อมาในปี 2534 บริษัทฯ ได้จัดตั้งบริษัท ทีพีไอ คอนกรีต จำกัด ซึ่งบริษัทฯถือหุ้นในสัดส่วนร้อยละ
  99.99 เพื่อผลิตและจำหน่ายคอนกรีตผสมเสร็จ

  เมื่อวันที่ 20 พฤศจิกายน 2533 บริษัทฯ ได้จดทะเบียนในตลาดหลักทรัพย์แห่งประเทศไทย
  และเมื่อวันที่ 17 กุมภาพันธ์ 2537 บริษัทฯ ได้จดทะเบียนเป็นบริษัทมหาชนจำกัด
  โดยบริษัทฯได้เริ่มผลิตปูนสำเร็จรูปตั้งแต่ปี 2539

  พัฒนาการที่สำคัญในปี 2554

  ภายใต้โครงการลดภาวะโลกร้อน บริษัท ทีพีไอ โพลีน เพาเวอร์ จำกัด (ถือหุ้นร้อยละ 99.99
  โดยบริษัทฯ)

  ได้ก่อสร้างโรงงานไฟฟ้าพลังงานความร้อนทิ้งขนาด 18 เมกกะวัตต์ในปี 2552
  และได้ขยายกำลังการผลิต

  เป็น 54 เมกกะวัตต์ ในปี 2554

  นอกจากนี้ บริษัทฯได้ก่อสร้างโรงงานผลิตเชื้อเพลิงจากยางและพลาสติก
  โดยเปิดดำเนินการในเชิง พาณิชย์ในปี 2554

  บริษัท ทีพีไอ โพลีน เพาเวอร์ จำกัด ยังได้ก่อสร้างโรงงานแปรรูปขยะเป็นเชื้อเพลิงทดแทน
  (Refuse Derived Fuel – RDF) ซึ่งสามารถดำเนินการในเชิงพาณิชย์ได้ในปี 2554

  บริษัท ทีพีไอ โพลีน ชีวะอินทรีย์ จำกัด (ถือหุ้นร้อยละ 99.99 โดยบริษัท ทีพีไอ โพลีน
  เพาเวอร์ จำกัด) ได้ก่อสร้างโรงงานผลิตปุ๋ยชีวะอินทรีย์
  และสามารถดำเนินการในเชิงพาณิชย์ได้ในปี 2554

  ในปี 2554 จึงนับเป็นอีกหนึ่งปีแห่งความสำเร็จของกลุ่มบริษัททีพีไอโพลีน
  เนื่องจากการลงทุนต่างๆภายใต้โครงการลดภาวะโลกร้อน
  ส่วนใหญ่ของกลุ่มบริษัททีพีไอโพลีนเริ่มดำเนินการได้ในเชิงพาณิชย์แล้ว นอกจากนี้
  บริษัทฯมีฐานะการเงินที่มั่นคงแข็งแกร่งขึ้นอย่างต่อเนื่อง ทำให้มีความคล่องตัวในการดำเนินธุรกิจ
  พร้อมกับการสร้างมูลค่าเพิ่มให้แก่ทรัพย์สินที่มีอยู่
  โดยบริษัทฯได้กำหนดสัดส่วนการลงทุนในโครงการต่างๆ อย่างเหมาะสม
  โดยเน้นการลงทุนในธุรกิจที่มีศักยภาพ และมีความต่อเนื่องเพื่อต่อยอดธุรกิจให้แก่องค์กร

-   วินัยทางการเงิน

  ภายหลังบริษัทฯได้ออกจากการฟื้นฟูกิจการตั้งแต่วันที่ 19 มกราคม 2552
  บริษัทฯได้ชำระหนี้ทั้งจำนวนให้แก่เจ้าหนี้
  และได้ลงนามในสัญญาขยายระยะเวลาการชำระหนี้กับเจ้าหนี้ที่เหลืออยู่ทุกราย
  ส่งผลให้ภาระหนี้ทางการเงินของบริษัทฯลดลงอย่างต่อเนื่อง
  ฐานะทางการเงินของบริษัทฯจึงมีความมั่นคงและแข็งแกร่งขึ้นตามลำดับ

  กลุ่มบริษัททีพีไอโพลีนมีนโยบายรักษาวินัยทางการเงินอย่างเข้มงวด
  โดยให้ความสำคัญกับการบริหารสภาพคล่องให้เพียงพอต่อการดำเนินธุรกิจ
  และบริหารความเสี่ยงจากอัตราแลกเปลี่ยนและอัตราดอกเบี้ย เพื่อลดค่าใช้จ่ายทางการเงิน
  นอกจากนี้บริษัทฯยังคงเน้นการลงทุนในโครงการที่ให้ผลตอบแทนที่ดี
  โดยมีความเสี่ยงอยู่ในระดับที่สามารถบริหารจัดการได้
  รวมทั้งมีการติดตามและวิเคราะห์ผลการดำเนินงานทุกโครงการอย่างใกล้ชิด
  เพื่อให้สามารถปรับแผนธุรกิจและแผนปฏิบัติการให้สอดคล้องกับสภาวการณ์ที่เปลี่ยนแปลง
  เพื่อลดความเสี่ยงที่จะเกิดขึ้นในทุกขั้นตอนของการปฏิบัติงาน

-   การใช้ทรัพยากรให้เกิดประโยชน์สูงสุด

  บริษัทฯได้สร้างพลังร่วมในการใช้สินทรัพย์และทรัพยากรที่มีอยู่ให้เกิดประโยชน์สูงสุด
  โดยมีสายงานสนับสนุนร่วมกัน
  มีระบบข้อมูลสารสนเทศเพื่อการบริหารจัดการที่รวดเร็วและมีประสิทธิภาพในการรายงานผลการดำเนินงานของกลุ่มธุรกิจทีพีไอโพลีนอย่างใกล้ชิด
  เพื่อให้สามารถปรับกลยุทธ์และแผนธุรกิจให้สอดคล้องกับสถานการณ์ที่เปลี่ยนแปลงได้ตลอดเวลา
  จึงส่งผลให้กลุ่มทีพีไอโพลีนเป็นองค์กรที่มีความคล่องตัวสูง และมีประสิทธิภาพในการบริหารจัดการ

-   การพัฒนาผลิตภัณฑ์ที่มีคุณภาพ และเป็นมิตรต่อสิ่งแวดล้อม

  บริษัทฯได้ลงทุนภายใต้โครงการลดภาวะโลกร้อนหลายโครงการได้แก่
  โครงการโรงงานไฟฟ้าพลังงานความร้อนทิ้ง โรงงานแปรรูปขยะเป็นเชื้อเพลิงทดแทน
  โรงงานผลิตเชื้อเพลิงจากยางและพลาสติก และโรงงานผลิตปุ๋ยชีวะอินทรีย์จากขยะอินทรีย์
  ซึ่งโครงการดังกล่าวส่วนใหญ่ได้พัฒนาแล้วเสร็จและสามารถดำเนินการได้ในเชิงพาณิชย์แล้ว
  โดยทุกโครงการนอกจากจะมีส่วนช่วยในการลดภาวะโลกร้อนแล้ว
  ยังเป็นโครงการที่ทำให้กลุ่มบริษัททีพีไอโพลีนสามารถนำเสนอผลิตภัณฑ์ที่มีคุณภาพสูง
  ในราคาที่เป็นธรรม มีส่วนเสริมสร้างความเป็นอยู่ที่ดีให้แก่คนไทย ดังนี้

  - ผลิตภัณฑ์ปุ๋ยชีวะอินทรีย์ทีพีไอพีแอล
  เป็นโครงการที่ได้รับการส่งเสริมการลงทุนจากคณะกรรมการส่งเสริมการลงทุน
  โดยเป็นปุ๋ยชีวะอินทรีย์ธรรมชาติคุณภาพสูงซึ่งผลิตโดยบริษัท ทีพีไอ โพลีน ชีวะอินทรีย์ จำกัด
  (ถือหุ้นร้อยละ 99.99 โดยบริษัท ทีพีไอ โพลีน เพาเวอร์ จำกัด ซึ่งถือหุ้นร้อยละ 99.99
  โดยบริษัทฯ) ตามโครงการลดภาวะโลกร้อนของกลุ่มทีพีไอ โพลีน
  โดยผ่านกรรมวิธีการผลิตที่ทันสมัย จึงมีคุณภาพตามมาตรฐานกรมวิชาการการเกษตร
  และมาตรฐานกรมพัฒนาที่ดิน ปลอดภัยต่อผู้ใช้ ผู้บริโภค และสิ่งแวดล้อม
  ช่วยลดค่าใช้จ่ายในการใช้ปุ๋ยเคมี ราคาถูก ประหยัด ไม่มีสารตกค้างในดิน
  โดยเริ่มจำหน่ายผลิตภัณฑ์ตั้งแต่ปี 2554

  - น้ำส้มควันไม้ พรีเมี่ยมโกลด์ ผลิตภัณฑ์จากอินทรีย์ธรรมชาติคุณภาพสูง มีประโยชน์ใช้สอย ดังนี้

-   ใช้ป้องกันและกำจัดเพลี้ย ปลวก และแมลงศัตรูพืช

-   ใช้เป็นสารเพิ่มประสิทธิภาพการเจริญเติบโตของพืช และเพิ่มผลิตผลทางการเกษตร

  - ปุ๋ยชีวะอินทรีย์ ฮูมิคส์ ตราทีพีไอพีแอลเขียว มีประโยชน์ใช้สอย ดังนี้

-   ใช้ปรับปรุงคุณภาพดิน เพิ่มธาตุอาหารพืช

-   บำบัดแหล่งน้ำเสีย ปรับสภาพความสมดุลของน้ำให้ดีขึ้น

-   ลดการเกิดกลิ่นเหม็นจากภาวะน้ำท่วมขัง

  - ปุ๋ยชีวะอินทรีย์ โกร ออแกนิค ตราทีพีไอพีแอลม่วง มีประโยชน์ใช้สอย ดังนี้

-   เร่งการเจริญเติบโตของพืช เพิ่มธาตุอาหารและฮอร์โมนพืช

  - สบู่เหลวฆ่าเชื้อรา เป็นสารทำความสะอาดจากอินทรีย์ธรรมชาติ มีประโยชน์ใช้สอย ดังนี้

-   ปกป้องผิวหนังจากเชื้อโรค เชื้อรา

-   แก้โรคผิวหนัง อันเกิดจากเชื้อรา เชื้อโรคน้ำกัดเท้า เพื่อความสะอาดอย่างมีอนามัย

  ทั้งนี้ ในส่วนของการจัดจำหน่าย บริษัท ทีพีไอ โพลีน ชีวะอินทรีย์ จำกัด ได้ขายปุ๋ยฮูมิคส์
  และปุ๋ยชีวะอินทรีย์โกร ออแกนิค ทีพีไอพีแอล ผ่านทางร้านค้าปูนซีเมนต์
  ตัวแทนขายทั่วประเทศไทย หน่วยงานราชการ ปั๊มน้ำมันทีพีไอทั่วประเทศ อาคารทีพีไอ
  ศูนย์จ่ายปูนซีเมนต์ โรงงานปูนซีเมนต์ของบริษัทฯ ที่จังหวัดสระบุรี
  และขายให้กับผู้ใช้โดยตรง(เกษตรกร)

  - พัฒนาผลิตภัณฑ์ในกลุ่มทีพีไอ โพลีน อย่างต่อเนื่อง

  1. บริษัทฯ ได้พัฒนาผลิตภัณฑ์ปูนซีเมนต์ ดังนี้

  - สีพลาสติก ซูเปอร์ อาร์เมอร์ ทีพีไอ (TPI Super Armour Plastic Paint)

  เป็นผงปูนสีใช้ผสมกับน้ำสะอาดสำหรับงานทาผิวผนัง โดยใช้การทาด้วยแปรงทาสีหรือลูกกลิ้ง
  และสามารถใช้ร่วมกับเครื่องพ่นสีได้ นอกจากนี้ยังทำให้เกิดลวดลายต่างๆบนพื้นผิว
  ใช้ตกแต่งผิวผนังปูนฉาบ ผนังคอนกรีต หรือผนังไฟเบอร์ซีเมนต์ได้ดี
  เพราะมีปูนซีเมนต์เป็นองค์ประกอบ จึงทำให้การยึดประสานติดกับผนังชนิดต่างๆได้ดี
  สามารถใช้ทาได้ทั้งงานภายในและภายนอกอาคารทันทีที่ฉาบปูนเสร็จไม่ต้องรอให้ปูนแห้ง
  และป้องกันการหลุดร่อนจากน้ำท่วมขังได้ดี

  2. บริษัท ทีพีไอ คอนกรีต จำกัด (ถือหุ้นร้อยละ 99.99 โดยบริษัทฯ)
  ได้สร้างนวัตกรรมใหม่เพื่อช่วยส่งเสริมการใช้ความคิดสร้างสรรค์ในการออกแบบผลิตภัณฑ์ใหม่
  โดยให้ความใส่ใจต่อสิ่งแวดล้อม ดังนี้

  - คอนกรีตซุปเปอร์โฟลวทีพีไอพีแอล

  ด้วยการเพิ่มน้ำยาผสมชนิดพิเศษ รวมถึงการออกแบบส่วนผสมให้มีส่วนละเอียดที่พอเหมาะ
  จึงทำให้ได้คอนกรีตซุปเปอร์โฟลวทีพีไอพีแอลที่มีความไหลลื่นมาก เทเข้าแบบได้ง่าย ไม่แยกตัว
  แม้แต่งานเทชิ้นส่วนโครงสร้างที่มีเหล็กเสริมหนาแน่น สลับซับซ้อน ช่วยลดขั้นตอนการจี้เขย่า
  ทำให้ประหยัดทั้งแรงงานและเวลา นอกจากนี้ผิวคอนกรีตที่ได้ยังมีความเรียบเนียน ปราศจาก
  รูพรุน

  - คอนกรีตกำลังสูงทีพีไอพีแอล

  เป็นผลิตภัณฑ์คอนกรีตที่ออกแบบเพื่อรับกำลังอัดสูงเป็นพิเศษตั้งแต่ 600 KSC (Kilogram per
  Square Centimeter) ขึ้นไป ด้วยปูนที่มีคุณภาพมวลรวมพิเศษ
  รวมถึงการออกแบบให้อัตราส่วนน้ำต่อซีเมนต์ต่ำสุด
  จึงทำให้ได้คอนกรีตกำลังสูงทีพีไอพีแอลที่มีเนื้อแน่น มีโพรงน้อย ทำให้รับกำลังอัดได้สูงมาก
  โดยยังคงความสามารถในการเทไหลลื่นได้เป็นอย่างดี เหมาะสำหรับงานอาคารสูง หรือ
  งานโครงสร้างขนาดใหญ่ โดยเฉพาะงานชิ้นส่วนเสาที่ต้องรับน้ำหนักมากจากโครงสร้างขนาดใหญ่

  3. บริษัทฯ ได้พัฒนาผลิตภัณฑ์ในด้านอื่นๆ ดังนี้

  - ผลิตภัณฑ์ Polene Solar®

  บริษัท ทีพีไอ ออลซีซั่นส์ จำกัด (ถือหุ้นร้อยละ 99.99 โดยบริษัทฯ)
  เป็นผู้ผลิตและจำหน่ายPolene Solar® (EVA Sheet Encapsulate)
  ซึ่งเป็นผลิตภัณฑ์จากเม็ดพลาสติก Polene® EVA (Ethylene Vinyl Acetate)
  และส่วนผสมของสารเติมแต่งพิเศษ ที่ช่วยให้เกิดโครงสร้างแบบร่างแหซึ่งมีความแข็งแรงสูง
  (Cross-Linking) เหมาะสำหรับการผลิตแผงพลังงานแสงอาทิตย์ทั้งชนิด Crystalline และ
  Amorphous Thin Film
  โดยโครงการนี้ได้รับการส่งเสริมการลงทุนจากคณะกรรมการส่งเสริมการลงทุน

  ผลิตภัณฑ์ Polene Solar®ได้รับการพัฒนาขึ้นด้วยเทคโนโลยีชั้นสูง
  โดยความร่วมมือระหว่างผู้ผลิตพลังงานแสงอาทิตย์ชั้นนำในประเทศไทย
  และทีมวิจัยพัฒนาที่มีความรู้และประสบการณ์ด้านพอลิเมอร์มานานกว่า 10 ปี

  คุณสมบัติของผลิตภัณฑ์ Polene Solar®

1.  การส่งผ่านของแสงและป้องกันรังสี UV ดี

2.  ยึดติดกับกระจกได้ดี

3.  ทนทานต่อสภาพอากาศ ทั้งความร้อน ความชื้น และความเย็นจัด

  - กาวน้ำวีเออี (VAE Copolymer Emulsion)

  บริษัทฯ เป็นผู้ผลิตและจำหน่ายกาวน้ำ VAE ซึ่งเป็นผลิตภัณฑ์เคมีเพิ่มแรงยึดเกาะชนิดเหลว
  มีประสิทธิภาพในการยึดเกาะสูง มีความยืดหยุ่นดี เหมาะสำหรับยึดวัสดุผิวมันที่ไม่มีรูพรุน
  (Non-porous surface) ซึ่งกาวลาเท็กซ์ทั่วไปไม่สามารถใช้งานได้
  นิยมใช้ในอุตสาหกรรมบรรจุภัณฑ์ งานไม้ อุตสาหกรรมผลิตฉนวนกันความร้อน ยิปซั่มบอร์ด
  อุตสาหกรรมบุหรี่ และอุตสาหกรรมก่อสร้าง โดยผสมลงในคอนกรีต หรือ ปูนซีเมนต์ผสมเสร็จ
  เป็นต้น โครงการดังกล่าวนี้ได้รับการส่งเสริมการลงทุนจากคณะกรรมการส่งเสริมการลงทุน
  โดยมีนโยบายจำหน่ายผลิตภัณฑ์กาวน้ำ VAE ในปี 2555

- น้ำดื่มทีพีไอพีแอล น้ำดื่มคุณภาพ

  บริษัทฯ เป็นผู้ผลิตและจำหน่าย น้ำดื่มตราทีพีไอพีแอล
  โดยเป็นน้ำดื่มคุณภาพและปลอดภัยต่อผู้บริโภค โดยผ่านเทคโนโลยีการกรองแบบ Reverse
  Osmosis System (RO) ใช้ปั๊มแรงดันสูงอัดน้ำผ่านเยื่อกรองคุณภาพสูง
  ซึ่งมีความละเอียดมากใกล้เคียงกับอณูของน้ำทำให้ไม่มีตระกรันและสารพิษที่ละลายเจือปนในน้ำถูกสกัดกั้นไว้และถูกขจัดออกไปพร้อมกับน้ำทิ้งของระบบ
  Reverse Osmosis System (RO) นอกจากนี้ยังมีการนำแสง UV (Ultra Violet)
  มาใช้ฆ่าเชื้อโรคและนำก๊าซโอโซนมาใช้ในกระบวนการผลิตน้ำดื่มทีพีไอพีแอลด้วย
  โดยจุดเด่นของก๊าซโอโซนมี ดังนี้

  1. เป็นน้ำดื่มธรรมชาติที่มีคุณภาพ (ไม่ใช่จากน้ำประปา)

  2. มีประสิทธิภาพในการฆ่าเชื้อไวรัสและเชื้อโรคอื่นๆได้ดีกว่าคลอรีน

  3. สามารถขจัดโลหะหนัก จึงไม่ก่อให้เกิดสารพิษตกค้างที่เป็นอันตราย เพราะเมื่อโอโซน

  ทำปฏิกิริยากับสารพิษเสร็จทุกครั้ง จะได้ก๊าซออกซิเจน ซึ่งเป็นการรักษาสิ่งแวดล้อม

4.  สามารถขจัดสารอินทรีย์ที่ละลายน้ำ ฟอกน้ำเพื่อขจัดกลิ่น สี รส ช่วยรวมสารแขวน ลอยเล็กๆ
    ในน้ำ ให้มีขนาดใหญ่เพื่อให้สามารถกรองออกได้ง่าย

5.  เพิ่มประสิทธิภาพในการตกตะกอน

6.  ช่วยปรับสมดุลย์ในน้ำ ทำให้น้ำมีคุณภาพสม่ำเสมอ รักษาประโยชน์ที่มีอยู่ในน้ำไม่ให้หายไป

ทั้งนี้ บริษัทฯ เริ่มจำหน่ายน้ำดื่มทีพีไอ พีแอล ตั้งแต่ปี 2554

  3.2 ภาพรวมการประกอบธุรกิจ ณ วันที่ 31 ธันวาคม 2554

3.3 รายละเอียดธุรกิจ

บริษัทฯและบริษัทในเครือประกอบธุรกิจ ดังนี้

1. ธุรกิจปูนซีเมนต์ ปูนเม็ด และปูนสำเร็จรูป

  บริษัทฯเป็นผู้ผลิตและจำหน่ายผลิตภัณฑ์ปูนซีเมนต์ ปูนเม็ด และปูนสำเร็จรูปชนิดต่างๆ
  โดยมีโรงงานผลิตอยู่ที่จังหวัดสระบุรี ทั้งนี้
  บริษัทฯเป็นผู้ผลิตปูนซีเมนต์รายใหญ่หนึ่งในสามของประเทศ โดยมีส่วนแบ่งการตลาดร้อยละ 18
  ของปริมาณการจำหน่ายทั้งหมดในประเทศ
  และเป็นผู้ผลิตปูนสำเร็จรูปรายใหญ่หนึ่งในสองของประเทศ

2. ธุรกิจเม็ดพลาสติก LDPE / EVA

  บริษัทฯ เป็นผู้ผลิตและจำหน่ายผลิตภัณฑ์เม็ดพลาสติก LDPE 2 ชนิด ได้แก่ LDPE Homopolymer
  (LDPE) และ LDPE Copolymer (EVA) ที่โรงงานในจังหวัดระยอง LDPE
  เป็นเม็ดพลาสติกประเภทที่นำไปใช้เป็นวัตถุดิบในการผลิตผลิตภัณฑ์พลาสติกหลายประเภท
  โดยบริษัทฯ มีส่วนแบ่งการตลาดในผลิตภัณฑ์เม็ดพลาสติก LDPE และ EVA สูงสุดในประเทศ
  ประมาณร้อยละ 25 และร้อยละ 90 ตามลำดับ ของปริมาณการจำหน่ายทั้งหมดในประเทศ
  นอกจากนี้บริษัทฯยังเป็นผู้ผลิตเพียงรายเดียวในประเทศและไม่กี่รายในโลกที่สามารถพัฒนาเทคโนโลยีการผลิตเม็ดพลาสติก
  EVA

  3. ธุรกิจรับกำจัดกากอุตสาหกรรม

  บริษัทฯ ยังดำเนินธุรกิจให้บริการกำจัดกากอุตสาหกรรมจากโรงงานต่างๆ ภายในประเทศ
  ภายใต้ใบ

  อนุญาตประกอบกิจการโรงงานปรับคุณภาพของเสียรวม
  ซึ่งนอกจากจะช่วยกำจัดกากอุตสาหกรรมแล้ว ยังช่วยลดการใช้วัตถุดิบและเชื้อเพลิง
  ซึ่งมีผลให้สามารถประหยัดการใช้ทรัพยากรธรรมชาติด้วย

4. ธุรกิจคอนกรีตผสมเสร็จ

  บริษัท ทีพีไอ คอนกรีต จำกัด (ถือหุ้นร้อยละ 99.99 โดยบริษัทฯ)
  เป็นผู้ผลิตและจำหน่ายคอนกรีตผสมเสร็จรายใหญ่ของประเทศ โดยมีส่วนแบ่งการตลาดร้อยละ 13
  ของปริมาณการจำหน่ายทั้งหมดในประเทศ ภายใต้ตราทีพีไอ พีแอล
  มีจุดเด่นด้านคุณภาพสินค้าและการพัฒนาปรับปรุงบริการอย่างต่อเนื่อง

  5. ธรุกิจผลิตกระเแสไฟฟ้า

  บริษัท ทีพีไอ โพลีน เพาเวอร์ จำกัด (ถือหุ้นร้อยละ 99.99 โดยบริษัทฯ)
  ดำเนินธุรกิจผลิตกระแสไฟฟ้าจากพลังงานความร้อนทิ้งโดยมีกำลังการผลิตขนาด 54 เมกกะวัตต์
  โดยได้รับบัตรส่งเสริมการลงทุนจากคณะกรรมการส่งเสริมการลงทุน
  เป็นโรงไฟฟ้าที่นำพลังงานความร้อนทิ้งจากการผลิตปูนเม็ดและปูนซีเมนต์ของบริษัทฯ
  มาทำการผลิตกระแสไฟฟ้า กระแสไฟฟ้าที่ผลิตได้ทั้งหมด
  นำไปใช้ในกระบวนการผลิตปูนซีเมนต์ของบริษัทฯ

  6. ธรุกิจสถานีให้บริการน้ำมันและก๊าซธรรมชาติ (NGV)

  บริษัท ทีพีไอ โพลีน เพาเวอร์ จำกัด ยังดำเนินธุรกิจสถานีให้บริการน้ำมันและก๊าซธรรมชาติ
  (NGV) ทั้งในกรุงเทพมหานครและต่างจังหวัด ภายใต้โลโก้ทีพีไอพีแอล
  โดยสถานีให้บริการก๊าซธรรมชาติ (NGV)
  ได้รับบัตรส่งเสริมการลงทุนจากคณะกรรมการส่งเสริมการลงทุน
  ปัจจุบันมีสถานีให้บริการน้ำมันและก๊าซธรรมชาติจำนวน 12 สถานี

7. ธุรกิจปุ๋ยชีวะอินทรีย์ธรรมชาติ

  บริษัท ทีพีไอ โพลีน ชีวะอินทรีย์ จำกัด (ถือหุ้นร้อยละ 99.99 โดยบริษัท ทีพีไอ โพลีน
  เพาเวอร์ จำกัด) เป็นผู้ผลิตและจำหน่ายผลิตภัณฑ์ปุ๋ยชีวะอินทรีย์ธรรมชาติตั้งแต่ปี 2554
  โดยได้รับบัตรส่งเสริมการลงทุนจากคณะกรรมการส่งเสริมการลงทุน ผลิตภัณฑ์ประกอบด้วย
  ปุ๋ยชีวะอินทรีย์ฮูมิคส์ เขียว (ใช้สำหรับปรับปรุงคุณภาพดิน) ปุ๋ยชีวะอินทรีย์โกรออแกนิคม่วง
  (ใช้เร่งการเจริญเติบโตของพืช) และน้ำส้มควันไม้ พรีเมี่ยมโกลด์ (ใช้ป้องกันและกำจัดเพลี้ย
  ปลวก แมลงศัตรูพืช และเป็นสารเพิ่มประสิทธิภาพการเจริญเติบโตของพืช)
  ภายใต้ตราทีพีไอพีแอล
  โดยเป็นผลิตภัณฑ์จากสารอินทรีย์ธรรมชาติภายใต้โครงการลดภาวะโลกร้อน
  โดยผ่านกรรมวิธีการผลิตที่ทันสมัย
  จึงมีคุณภาพตามมาตรฐานกรมวิชาการการเกษตรและมาตรฐานกรมพัฒนาที่ดิน ปลอดภัยต่อผู้ใช้
  ผู้บริโภค และสิ่งแวดล้อม นอกจากนี้
  ยังมีผลพลอยได้ซึ่งสามารถพัฒนาเป็นผลิตภัณฑ์สบู่เหลวฆ่าเชื้อโรค เชื้อรา
  และแก้โรคผิวหนังอันเกิดจากเชื้อรา

  8. ธุรกิจผลิตแอมโมเนียมไนเตรทและกรดไนตริก

  บริษัท ไนเตรทไทย จำกัด (กิจการร่วมค้าของบริษัทฯ ถือหุ้นร้อยละ 50 โดยบริษัทฯ)
  เป็นผู้นำและครองส่วนแบ่งตลาดสูงสุดในประเทศสำหรับผลิตภัณฑ์แอมโมเนียมไนเตรทและกรดไนตริก
  โดยบริษัท ไนเตรทไทย จำกัด เป็นผู้ผลิตกรดไนตริกเพียงรายเดียวในประเทศ

  9. ธุรกิจน้ำดื่มตราทีพีไอพีแอล

  บริษัทฯดำเนินธุรกิจผลิตและจำหน่ายน้ำดื่มตราทีพีไอพีแอล ตั้งแต่ปี 2554 ซึ่งเป็นน้ำดื่มคุณภาพ
  ปลอดภัยต่อ ผู้บริโภค

10. ธุรกิจผลิตเชื้อเพลิงทดแทน (Refuse Derived Fuel - RDF)

  บริษัท ทีพีไอ โพลีน เพาเวอร์ จำกัด (ถือหุ้นร้อยละ 99.99 โดยบริษัทฯ)
  ดำเนินธุรกิจด้านพลังงานทดแทน (RDF) ตั้งแต่ปี 2554 โดยการนำขยะชุมชน
  ขยะเก่าจากบ่อฝังกลบ และขยะอุตสาหกรรม
  มาเข้ากระบวนการผลิตเป็นเชื้อเพลิงเพื่อใช้ทดแทนถ่านหิน
  โดยได้รับบัตรส่งเสริมการลงทุนจากคณะกรรมการส่งเสริมการลงทุน เชื้อเพลิงที่ผลิตได้ (RDF)
  จะนำไปใช้ทดแทนพลังงานจากถ่านหินในโรงงานผลิตปูนซีเมนต์ของบริษัทฯเอง

  11. ธุรกิจผลิตเชื้อเพลิง (Pyrolysis Plant)

  บริษัทฯมีโรงงานแปรรูปขยะพลาสติกและยางเก่าให้เป็นน้ำมันดิบ หรือ เชื้อเพลิง
  ซึ่งจัดเป็นเทคโนโลยีที่ทันสมัย โดยเริ่มผลิตและจำหน่ายตั้งแต่ปี 2554
  น้ำมันที่ผลิตได้จะนำมาใช้เป็นเชื้อเพลิงในกระบวนการผลิตปูนซีเมนต์ของบริษัทฯเอง
  โครงการดังกล่าวได้รับการส่งเสริมการลงทุนจากคณะกรรมการส่งเสริมการลงทุน

  12. ธุรกิจ Polene Solar®

  บริษัท ทีพีไอ ออลซีซั่นส์ จำกัด (ถือหุ้นร้อยละ 99.99 โดยบริษัทฯ) เป็นผู้ผลิตและจำหน่าย
  Polene Solar® (EVA Sheet Encapsulant)
  เพื่อใช้ในการผลิตแผงพลังงานแสงอาทิตย์ทั้งชนิด Crystalline และ Amorphous Thin
  Film โดยได้รับบัตรส่งเสริมการลงทุนจากคณะกรรมการส่งเสริมการลงทุน

นอกจากนี้ บริษัทฯยังลงทุนในธุรกิจอื่นผ่านบริษัทย่อย บริษัทร่วมของบริษัทฯ
ซึ่งครอบคลุมทั้งธุรกิจประกันชีวิต ธุรกิจพัฒนาอสังหาริมทรัพย์ และธุรกิจบรรจุถุงสินค้า เป็นต้น

โครงสร้างรายได้จากการขาย

  การลงทุนในธุรกิจที่เกี่ยวเนื่อง
  ได้ช่วยเสริมสร้างความมั่นคงให้แก่แหล่งที่มาซึ่งรายได้และการเจริญเติบโตอย่างมั่นคงของกลุ่มบริษัทในเครือทีพีไอโพลีน
  โดยสรุปรายได้ ดังนี้

  หน่วย : ล้านบาท

+-------------+--------------+--------+--------+------+-------+------+
| ผลิตภัณฑ์      | ดำเนินการโดย  | % ก    | รายได้จ |      | รา    |      |
|             |              | ารถือหุ้น | ากลูกค้า |      | ยได้ระ |      |
|             |              |        | ภายนอก |      | หว่างส |      |
|             |              |        |        |      | ่วนงาน |      |
+-------------+--------------+--------+--------+------+-------+------+
|             |              | ข      | 2554   | 2553 | 2554  | 2553 |
|             |              | องบริษัท |        |      |       |      |
+-------------+--------------+--------+--------+------+-------+------+
| ปูนซีเมนต์     | บ            | -      | 10,981 | 11   | 2,274 | 2    |
|             | มจ. ทีพีไอโพลีน |        |        | ,017 |       | ,460 |
+-------------+--------------+--------+--------+------+-------+------+
| เม็ดพลาสติก   | บ            | -      | 7,824  | 7    | 5,606 | 4    |
|             | มจ. ทีพีไอโพลีน |        |        | ,907 |       | ,470 |
+-------------+--------------+--------+--------+------+-------+------+
| คอ          | บจก          | 99.99  | 3,931  | 3    | 15    | -    |
| นกรีตผสมเสร็จ | . ทีพีไอคอนกรีต |        |        | ,306 |       |      |
+-------------+--------------+--------+--------+------+-------+------+
| กระแสไฟฟ้า   | บจก. ทีพีไอ    | 99.99  | -      | -    | 618   | 585  |
|             | โพลีน เพาเวอร์ |        |        |      |       |      |
+-------------+--------------+--------+--------+------+-------+------+
| ผลิตภัณฑ์ชีวภาพ | บจ           | -      | 229    | -    | 825   | -    |
|             | ก. ทีพีไอ โพลีน |        |        |      |       |      |
|             |  ชีวะอินทรีย์ 1/ |        |        |      |       |      |
+-------------+--------------+--------+--------+------+-------+------+
| แอมโ        | บจก. ไ       | 50.00  | 818    | 771  | 14    | 12   |
| มเนียมไนเตรท | นเตรทไทย 2/  |        |        |      |       |      |
+-------------+--------------+--------+--------+------+-------+------+
| น้ำมันเชื้อเพลิง | บจก. ทีพีไอ    | -      | 761    | 743  | 15    | 12   |
| ก๊าซ         | โพลีน เพาเวอร์ |        |        |      |       |      |
|             |              |        |        |      |       |      |
| NGV         |              |        |        |      |       |      |
+-------------+--------------+--------+--------+------+-------+------+
| รวม         |              |        | 24,544 | 23   | 9,367 | 7    |
|             |              |        |        | ,744 |       | ,539 |
+-------------+--------------+--------+--------+------+-------+------+

หมายเหตุ : 1/ ถือหุ้นร้อยละ 99.99 โดยบริษัท ทีพีไอ โพลีน เพาเวอร์ จำกัด

2/ เป็นกิจการร่วมค้า

3.4 เป้าหมายการดำเนินธุรกิจ

  บริษัทฯมีเป้าหมายที่จะรักษาความสามารถในการแข่งขันในอุตสาหกรรมการผลิตและจำหน่ายปูนซีเมนต์
  คอนกรีตผสมเสร็จ ผลิตภัณฑ์เม็ดพลาสติก ปุ๋ยชีวะอินทรีย์ และผลิตภัณฑ์อื่นๆในเครือทีพีไอโพลีน
  ทั้งในประเทศและต่างประเทศ
  โดยมีความมุ่งมั่นที่จะสร้างมูลค่าเพิ่มให้แก่ผลิตภัณฑ์และเพิ่มประสิทธิภาพการผลิตโดยลดต้นทุนด้านพลังงาน
  เน้นคุณภาพสินค้า โดยผลิตสินค้าที่เป็นมิตรกับสิ่งแวดล้อม พัฒนาประสิทธิภาพระบบการจัดส่ง
  ระบบการจัดสภาพสิ่งแวดล้อม ความปลอดภัยและอาชีวอนามัยของพนักงาน
  โดยมีการกำกับดูแลกิจการที่ดีรวมถึงการมีส่วนร่วมในการช่วยเหลือสังคม

  เพราะเรามุ่งมั่นทุ่มเทพัฒนาผลิตภัณฑ์และบริการอย่างต่อเนื่อง
  จึงทำให้ทีพีไอโพลีนเป็นบริษัทฯชั้นนำของคนไทยที่นำเสนอผลิตภัณฑ์และบริการที่มีคุณภาพสูง
  ในราคาที่เป็นธรรม และสามารถแข่งขันได้ในระดับสากล

  ทีพีไอโพลีนยังคงธำรงไว้ซึ่งเกียรติศักดิ์ขององค์กรอันดับหนึ่งของประเทศในการสร้างสรรค์และรักษาสมดุลทางธุรกิจ
  ชุมชน สังคม และสิ่งแวดล้อม เพื่อสังคมที่เข้มแข็งและธุรกิจที่ยั่งยืนสืบไป
  ตามนโยบายความรับผิดชอบของทีพีไอโพลีนต่อสังคม